— 68 — 
le Roy et Monseigr dé Montcavrel et Monseigr 
d'Ocquincour ! » Ils furent au havre, les matelotz se 
mirent en armes, et firent leur descharge ; toutes les 
rues estoient baricadéez ; ils vinrent dessus la place 
voir la garde où il. y avoit cent hommes en garde, 
lesquels se mirent en haye et firent leur descharge 
et sen retournèrent ; cependant la garde se faisoit 
volontier sans contrainte, et montoit tous les ioûrs 
une compaignie à douze heure précisément, tambours 
bastans, et ceux qui sortoient de garde faisoient leur 
déscharge. Tout se passa assez bien jusqu'au mardyÿ 
le 27 febvrier, que nos desputez arrivèrent aveque 
lettre addressante à Monsieur d'Ormesson, Intendant 
de Picardie, pour informer des délictz commis le 13 et 
14 febr, à la charge et descharge: lequel arriva le ven- 
dredy 2 mars, et toute la justice luy tust faire 
complimens: | 
Le lendemain samedv il fut veoir Mons" de Colem- 
bert, où il luy dict le subjet pourquoi il venoit icy, “ct 
sasseura de Messieurs les officiers qu’en cas quils 
fissent quelque choses contre le pouvoir quil a, qui 
estoit de rendre la justice, quil savoit bien de quelle 
façon il le devoibt chastier. Lon conduisit lesd, pri- 
sonniers en prisons dela, ville pour les interroger, et 
ce mésme jour la garde cessa, et Mond. sieur 
d'Ormesson trauuailla à entendre des tesmoins et faire 
son information, lequel il fust neuf jours. Il se 
transporta aussy à la prison, où il interrogea lesd. 
cavaliers Allemans, et il confronta lesd. tesmoins, 
et par arrest souverain en datte du 15 mars 1657, lon 
condamna le Diable de Samer à estre pendu et 
sn 
_estranglé, lequel fust exécuté en la Basse-Ville sur le 
